પાલિતાણામાં એક વિદેશી વિદ્વાન મળ્યા. પીટર ફ્યુગલ. તેઓ યુનિવર્સિટી ઑફ લંડનમાં ધાર્મિક અભ્યાસ વિભાગ (ડિપાર્ટમેંટ ઓપ દ સ્ટડી ઓફ રિલિજિયન) ના ફેકલ્ટી છે. જૈનધર્મનો અભ્યાસ કરવા માટે તેઓ ભારત આવતા રહે છે. એક દુભાષિયા સાથે તેઓ મળવા માટે આવ્યા. આઠ વરસના સાધ્વીજી ભગવંતને જોઇ તેમણે પ્રશ્ન કર્યો, “આટલી નાની ઉંમરે દીક્ષા કેમ લીધીॽ” દુભાષિયાએ પ્રશ્નનો ગુજરાતીમાં અનુવાદ કર્યો. મેં તેમની સાથે આવેલા મહિલા માટે પૂછ્યું, “આ સન્નારી તમારા કોણ થાયॽ “તેમણે કહ્યું ‘માય વાઇફ’ (મારા પત્ની છે!) મેં કહ્યું ‘હું’ તેમને એક સવાલ કરી શકુંॽ” દુભાષિયાએ પ્રશ્ન તેમને પહોંચાડ્યો. તેમને કહ્યું, “ઑફ કોર્સ” (ચોક્કસ) મેં પૂછ્યું ‘તમે આમની સાથે લગ્ન કેમ કર્યાॽ” દુભાષિયો થોડો ઓઝપાયો. પણ તેનું કામ પૂછવાનું હતું. તેણે પૂછ્યું. લેડીએ જવાબ આપ્યો. ‘બિકોઝ આઇ લવ્હ્ડ હિમॽ’ (કેમ કે – હું તેને પ્રેમ કરુંછું) મેં બીજો સવાલ કર્યો “વ્હાય ડુ યુ લવ હિમ? ” (તમે તેને પ્રેમ શું કામ કરો છેॽ) સન્નારી થોડા મૂંઝાયા. પણ વિદેશી હતા. ખૂલ્લાં મનનાં અને વિદુષી પણ હતા એટલે સારો જવાબ આપ્યો. “આય લવ્હ હિમ વિકોઝ આઇ લવ્હ હિમ. ધેર ઇઝ નો નીડ ઓફ રિઝન ટૂ ફોલ ઇન લવ” (હું તેને ચાહું છું કેમ કે હું તેને પ્રેમ કરૂં છું. પ્રેમમાં પડવા માટે કોઇ કારણ નથી હોતું) મેં કહ્યું “ ધેટ એક્ઝેટ વ્હોટ આય મિન”. પ્રેમમાં પડવા માટે અને દીક્ષા લેવા માટેના કોઇ કારણ નથી હોતા.